Район методик объединенияһында сығыш  “Балаларҙың көндәлек тормошонда башҡорт халҡының балалар фольклорын өйрәнеү”.
Һаумыһығыҙ хөрмәтле коллегалар! Мин Дәуләтшина Нәсимә Миңлейән ҡыҙы “Ҡарлуғас” балалр баҡсаһы тәрбиәсеһе. Минең, балаларҙы тәрбиәләүҙә алған төп темам: “Балаларҙың көндәлек тормошонда башҡорт халҡының балалар фольклорын өйрәнеү”.

Халыҡ ижады борон-борондан ололарға ғына түгел, балаларға ла билдәле булган.  Балалар ололар менән бергәләп йырҙарҙы, әкиәттәрҙе һобайырҙарҙы тыңлағандар, йомаҡтар ҡойошҡандар, төрлө мәҡәлдәр өйрәткәндәр. 

Фольклор - ул үҙе үк тормош мәктәбе, башҡорт халҡының тере тарихы.

 Милли традициялар, гөрөф-ғәҙәттәр, йомалар балаларҙы тәрбиәләүҙә бик ныҡ йоғонто яһай. Шуға күрә лә мин көндәлек режим мәлдәрендә ҡыҫҡа ғына, балаларҙың хәтерендә ҡалырҙай уларҙың ихтибарын йәлеп итерҙәй фольклор төрҙәрен өйрәтәм. Мәҫәлән: 

“Сәләмәт  тәндә – сәләмәт рух” (Ҡулдарын йыуалар)

Ашағанда әйтелә торган мәҡәлдәр: “Икмәкте бәләкәй генә валсығы ла һинән оло”, “Аштан оло булма, ашты хурлама”.

Балалар фольклорының күбехе һөүләүгә, тел күнекмәләренә ҡоролғандар. Шуға күрә һәр бер белем биреү эшмәкәлегендә мин ауҙ-тел ижадына мөрәжәғәт итәм. Тел төҙәйткестәрҙе ҡабатлайбыҙ, мәҡәлдәр сисәбеҙ, шиғырҙар ятлайбыҙ, йомаҡтар ҡоябыҙ, һанышмаҡтар өйрәнәбеҙ, балалар яҙыусылары менән дә танышабыҙ.

Хәҙер мин һеҙгә ҡобайыр йырлап ишеттерәм:

Бер тигәс тә ней яман

Берҙәм булмау шул яман.

Ике тигәс тә ней яман

Инеләтһәң шул яман.

Өс тигәс тә ней яман

Өйөң туҙһа шул яман.

 Беҙ балалар менән әйтештәрҙә өйрәнәбеҙ:

· Әйтегеҙ әле ҡыҙҙыр нисек иҙән йыуалар?

                Буна шулай, бына шулай, бына шулай йыуалар

·  Әйтегеҙ әле ҡыҙҙар, нисек керҙе эләләр?

      Бына шулай, бына шулай, бына шулай эләләр

· Әйтегеҙ әле малайҙар нисек бесән сабалар?

     Бына шулай, бына шулай, бына шулай сабалар

 Был әйтемдәр менән беҙ балаларҙы хеҙмәткә өйрәтәбеҙ.

 Балалар башҡорт халыҡ уйындарын да бик яратып башкаралар. Мәҫәлән, “Йәшерәм яулыҡ”, “Наза”, “Аҡ тирәк, күк тирәк” уйындары. Уйнағанда иң тәүҙә һанашмаҡтан башлап ебәрәбеҙ: 

Бер, ике, өс унда уймаҡ, табала ҡоймаҡ

Мейестә бәлеш, сыҡһа йәбеш.

Бер, ике, өс һин көс, һин бынан күс.

Бындай һанашмаҡтар һандарҙы ла өйрәнергө ярҙам итә.

Йоҡларға ятҡанда әкиәттәр һөйләйем, бишек йырҙарын йырлайым:

Әли- бәли бәпкәһе, ҡайҙа киткән әсәһе

Һыу буйына еләккә, Әлиәгә бүләккә.

Төрлә йолалар өйрәнәбеҙ. Бәпескә исем ҡушыу йолаһын яратып башҡаралар. Йолалар аша беҙ балаларҙа үҙ халҡына һөйөү, ихтирам тәрбиәләйбеҙ. Беҙҙең төркомдең үҙ йолаһы бар. Һәр бер белем биреү эшмәкәрлеген “Серле һандыҡҡа” мөрәжәғәт менән башлайбыҙ. Һандыҡтан балалар өсөн бик ҡыҙыҡлы, тылсымлы башҡорт халҡының әйберҙәрен сыгарып күрһәтәбеҙ, өйрәнәбеҙ. Мәҫәлән: тирмә, ҡурай, ҡубыҙ, башҡорт халыҡ кейемдәре һәм башҡалар. Ошо һандыҡ беҙгә ныҡ ярҙам итә.

 Үҙ эшемдә мин ата-әсәләрҙе лә йәлеп итәм. Улар менән берлектә “Халыҡ ижады аша балаларҙы тәрбиәләү” тигән темаға әңгәмә үткәрзек, анкеталар тултырҙыҡ. “Башҡорт халҡының милли аштары” тигән темаға конкурстар үткәрҙек.

Балалар менән берлектә “Йөрәк һүҙе” тип аталған бик матур сара булды. Был сара балаларҙың телмәрен үҫтереүҙә, һәтерен нығытуҙа бик ныҡ ярҙам итә.

Беҙҙең төркөмдә һәр бер мөйөш милли рух, зауыҡ менән биҙәлгән.

 Балаларҙың һәләттәре лә, үҙ халҡына һөйөүе лә фольклор аша тәрбиәләнә, шуға күрә лә мин был эшемде артабан да дауам итәсәкмен.

 Иғтибарығыҙ өсөн ҙур рәхмәт, һау булығыҙ.
